KOMISSION ASETUS (EY) N:o 510/97,
annettu 20 päivänä maaliskuuta 1997,
asetuksen (ETY) N:o 822/87 38 artiklassa tarkoitetun esitislauksen käyttöön ottamisesta markkinointivuodeksi 1996/1997 annetun asetuksen (EY) N:o 2177/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1592/96 (2), ja erityisesti sen 38 artiklan 5 kohdan,
sekä katsoo, että
komission asetuksessa (ETY) N:o 2721/88 (3), sellaisena kuin se on viimeksi muutettuna asetuksella (ETY) N:o 2181/91 (4), vahvistetaan asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevat yksityiskohtaiset säännöt; komission asetuksessa (EY) N:o 1650/96 (5) vahvistetaan esitislaukseen sovellettavat hinnat ja tuet sekä eräät muut määrät markkinointivuodeksi 1996/1997,
esitislauksen käyttöön ottamisen jälkeen punaisen ja valkoisen pöytäviinin markkinatilanne on kehittynyt eri suuntaan ja selvästi punaisen pöytäviinin eduksi; näissä olosuhteissa ei enää ole aiheellista tislata suuria määriä punaviinejä; näin ollen on suotavaa antaa kyseistä tislausta koskevien toimitussopimusten tehneiden punaviinintuottajien siirtää näihin sopimuksiin sisältävät oikeudet ja velvollisuudet valkoviinintuottajille; valkoviinituottajien osalta ei voida soveltaa komission asetuksen (EY) N:o 2177/96 (6) 1 artiklassa vahvistettuja tislaukseen hyväksyttäviä enimmäismääriä; on siis syytä lisätä mainittuun asetukseen uusi artikla,
asetuksessa (EY) N:o 2177/96 otetaan käyttöön esitislaus markkinointivuodeksi 1996/1997; tislaussopimukset oli määrä allekirjoittaa viimeistään 25 päivänä tammikuuta 1997,
käyttöön otetut esitislaustoimenpiteet ovat johtaneet merkittäviin tuloksiin, muutamassa tapauksessa markkinoille on kuitenkin jäänyt niille soveltumatonta viiniä; tämä vaikuttaa kielteisesti markkinoihin; näissä olosuhteissa olisi syytä markkinoille soveltuvien tuotteiden laadun parantamiseksi vetää nämä tuotteet markkinoilta ottamalla esitislaus uudelleen käyttöön rajatulle, pöytäviinille varatulle määrälle,
jos alueen anoma kokonaismäärä on suurempi kuin säädetyt määrät, on jäsenvaltioiden sovellettava yhtenäistä alennusta kaikille esitetyille uusille sopimuksille,
kyseessä olevien määrien moitteettoman hallinnan vuoksi on tarpeen tehdä poikkeuksia tiettyihin asetuksen (ETY) N:o 2721/88 säännöksiin, ja säätää sopimuksissa ja jätetyissä ilmoituksissa anottujen määrien mahdollisesta vähentämisestä,
toimenpiteen tehokkuuden lisäämiseksi olisi yhtäältä keskitettävä tislauksen toteuttaminen lyhyelle aikavälille ja toisaalta jäsenvaltioiden on voitava määrätä rajoittavammista toimenpiteistä ja etenkin sopimukseen tai ilmoitukseen liitettävän vakuuden antamisesta, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (EY) N:o 2177/96 seuraavat artiklat:
"1 a artikla
1. Edellä 1 artiklassa tarkoitettujen, 2 artiklan 1 kohdassa vahvistetussa määräajassa hyväksymistä varten esitettyjen sopimusten osalta valkoisen pöytäviinin tuottajat voivat korvata kyseiset sopimukset tehneet punaviinintuottajat ja saada niihin sisältyvät oikeudet ja velvollisuudet koko sopimuksen kohteena olevalle määrälle tai osalle siitä.
2. Tällainen valkoisten pöytäviinien toimittamista koskeva oikeuksien ja velvollisuuksien siirto on esitettävä interventioelimelle hyväksymistä varten viimeistään 18 päivänä huhtikuuta 1997.
3. Poiketen siitä, mitä asetuksen (EY) N:o 2721/88 2 artiklan 1 kohdassa säädetään, 1 artiklan 1 kohdassa tarkoitettuja enimmäismääriä ei sovelleta niihin valkoviinintuottajiin, jotka ovat saaneet 1 kohdassa tarkoitettuihin sopimuksiin sisältyvät oikeudet ja velvollisuudet sopimusten kohteena oleville määrille.
1 b artikla
1. Asetuksen (ETY) N:o 822/87 38 artiklassa tarkoitettu pöytäviinien ja pöytäviinin valmistukseen soveltuvien viinien esitislaus on otettu uudelleen käyttöön markkinointivuonna 1996/1997.
Asetuksen (ETY) N:o 2721/88 mukaisesti tuottajien tislaaman pöytäviinin tai pöytäviinin valmistukseen soveltuvan viinin määrä on enintään 1 820 000 hehtolitraa. Tämä määrä jaetaan komission asetuksen (ETY) N:o 441/88 (*) 4 artiklassa tarkoitettujen tuotantoalueiden mukaan seuraavasti:
TAULUKON PAIKKA
2. Jokainen pöytäviiniä tai pöytäviinin valmistukseen soveltuvia viinejä valmistanut tuottaja voi viimeistään 18 päivänä huhtikuuta 1997 toimittaa esitislausta koskevan sopimuksen tai ilmoituksen jäsenvaltion toimivaltaiselle viranomaiselle, täsmentäen erityisesti:
a) hakijan nimen, etunimen ja osoitteen;
b) valmistetun viinin määrän, joka halutaan tislata voimassa olevien tislaukseen toimitettavia tuotteita koskevan yhteisön säännösten mukaisesti;
c) tislaamon nimen ja osoitteen tai toiminimen.
Tislausta koskevaan sopimukseen tai ilmoitukseen on liitettävä jäljennös toimivaltaisille viranomaisille toimitetusta tuotantoilmoituksesta markkinointivuoden 1996/1997 osalta.
Hakijan on myös esitettävä todiste siitä, että kyseinen viini on hänen hallussaan, ja ilmoitettava määrät, jotka on jo toimitettu tislattaviksi osana markkinointivuoden 1996/1997 esitislausta. Jäsenvaltiot voivat rajoittaa niiden sopimusten lukumäärää, jotka yksi tuottaja voi tehdä tässä artiklassa tarkoitetuista tislaustoimenpiteistä.
3. Viiniä tuottavat jäsenvaltiot määrittelevät edellä mainittuihin sopimuksiin ja ilmoituksiin sovellettavan alennuksen suuruuden, jos esitettyjen sopimusten ja ilmoitusten yhteismäärä ylittää aluekohtaisesti ennalta vahvistetun määrän. Jäsenvaltioiden on toteutettava tarvittavat hallinnolliset toimenpiteet hyväksyäkseen viimeistään 16 päivänä toukokuuta 1997 edellä mainitut sopimukset ja ilmoitukset sekä ilmoitettava niissä sovelletun alennuksen määrä ja sopimukseen tai ilmoitukseen kuuluvan viinin määrä. Jäsenvaltioiden on ilmoitettava komissiolle näiden sopimukseen kuuluvien viinien määrä ennen 23 päivää toukokuuta 1997.
4. Toimitukset tislaamoille on tehtävä viimeistään 30 päivänä kesäkuuta 1997.
5. Jäsenvaltiot voivat säätää, että esitettävään todistukseen tai ilmoitukseen on liitettävä todiste 2 artiklan 3 kohdassa säädetyn vakuuden asettamisesta.
6. Asetuksessa (ETY) N:o 2721/88 annettuja säännöksiä sovelletaan 6 artiklan 1 ja 4 kohtaa lukuun ottamatta.
(*) EYVL N:o L 45, 18.2.1988, s. 15."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1997.